બુધ્ધિમતા અને સમજણશક્તિ નો અવકાશ અને વિકાસ માનવી ને અન્ય સજીવ સૃષ્ટિ થી અલગ તારવે છે. જ્યાર થી મારામાં બાળસહજ સમજણશક્તિ નો વિકાસ થયો ત્યારથી હું ઈતિહાસ નાં મહાન રાજા-મહારાજાઓ,મહાપુરુષો,વૈજ્ઞાનિકો અને કર્તવ્યનિષ્ઠો વિશે વાંચતો અને સમજતો થયો.આ બધીજ કથાઓ જોકે સત્યઘટનાઓ છતાં,મારા માટે પુસ્તકનાં શબ્દોનું વાંચન અને તે શબ્દો આધારિત તમામ પાત્રોનું કાલ્પનિક ચિત્રણ બની રહ્યાં.પરંતુ મને મારી જીદગી માં એક એવા જ વ્યક્તિત્વ ને નિહાળવાનું અને તેમની સાથે વિવિધ વિષયો પર ચર્ચા કરવાનું સદભાગ્ય મળ્યું. આ વ્યક્તિત્વ મારા સ્મૃતિપટ પર આજીવન એક છાપ છોડી ગયું.